
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την κατασκευή του αυτοκ/δρόμου Αθήνας- Λαμίας, 
τμήμα Ασωπός- Διόδια, από τον ανισόπεδο κόμβο Οινοφύτων 
μέχρι τον ανισόπεδο Ημικόμβο Οινόης (χ.θ.51+473 έως 

57+680)... 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την κατασκευή του αυτοκ/δρόμου Αθήνας- Λαμίας, 
τμήμα Ασωπός- Διόδια, από τον ανισόπεδο Ημικόμβο Οινόης 
μέχρι τα διόδια Σχηματαρίου (χ.θ. 57+680 έως 59+345). . 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Μεταβίβαση αρμοδιοτήτων πολεοδομικών εφαρμογών στο δήμο 
Μεσολογγίου (Ν. Αιτωλοακαρνανίας)». 

ΠΟΛΕΟΔΟΜΙΑ 

ΑΠΟΦΑΣΕΙΣ 

Σύσταση, σύνθεση και λειτουργία Επιτροπών Πολεοδομικού και 

Αρχιτεκτονικού Ελέγχου (Ε.Π.Α.Ε.). 

Αναστολή οικοδομικών εργασιών και χορήγησης οικοδομικών 
αδειών σε εκτός του εγκεκριμένου ρυμοτομικού σχεδίου περιοχή 

του Δήμου Κω (Ν. Δωδεκανήσου).. 

Χαρακτηρισμός ως διατηρητέων τεσσάρων (4) κτιρίων που βρίσκο¬ 
νται στον οικισμό Διστόμου του Νομού Βοιωτίας και καθορισμός 
ειδικών όρων και περιορισμών δόμησης. 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. πρωτ. Β2/826/φ. 19 (1) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την κατασκευή του αυτοκ/δρόμου Αθήνας- Λαμίας, τμήμα 
Ασωπός- Διόδια, από τον ανισόπεδο κόμβο Οινοφύτων μέχρι τον 
ανισόπεδο Ημικόμβο Οινόης (χ.θ.51+473 έως 57+680). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με 1) τα άρθρα 7 και 8 του Ν.Δ. 797/1971 «περί αναγκα¬ 
στικών απαλλοτριώσεων» και 2) Την υπ’ αριθ. ΕΔ2α/ΟΙ/159/ 
Φ.2.2.1./17.12.86 απόφαση του Υπουργού Περ/ντος, Χωρ. και Δ.Ε. 
«περί μεταβιβάσεως αρμοδιοτήτων στο Γεν. Γραμματέα και Προϊστα¬ 
μένους Δ/νσεων (Εγκ. 153) ΦΕΚ 884/Β / 17.12 .’85 γνω¬ 
στοποιούμε: 

Σε όσους έχουν ή διεκδικούν δικαιώματα κυριότητας σε ακίνητα που 
απαλλοτριώθηκαν αναγκαστικά με την αριθμ. Π. 5639/7.10.85 κοινή 


απόφαση των Υπουργών Οικονομικών και Δημ.Έργων (ΦΕΚ 672/85 
τ. Δ για την κατασκευή του αυτοκινητοδρόμου Αθήνας-Λαμίας τμήμα 
Ασωπός- Διόδια από τον ανισόπεδο Κόμβο Οινοφύτων μέχρι τον ανισό¬ 
πεδο Ημικόμβο Οινόης (χ.θ. 51/473 έως χ.θ. 57+680). 

β) Τους ενυποθή)Λυς δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα 
που καθορίστηκε με την 20/1987 απόφαση του Μον. Πρωτοδικείου 

1 Θήβας έχει παρακατατεθεί στο Ταμείο Παρ/κών και Δανείων Γραφ. 
Παρ/κών Θήβας. Σχετικά -έχει εκδοθεί το αριθ. 19375/19.5.87 
γραμμάτιο σύστασης παρακαταθήκης ποσού δραχμών εκατόν επτά 
εκατομμυρίων τετρακοσίων χιλιάδων τετρακοσίων πενήντα 

2 (107.400.450). 

Η αποζημίωση θα αποδοθεί στα πρόσωπα που θα αναγνωριστούν 
δικαιούχοι με τη νόμιμη διαδικασία. 

Η ανακοίνωση αυτή να δημοσιευτεί στην Εφημερίδα της Κυβέρνη¬ 
σης. 

3 Αθήνα, 24 Μαϊου 1987 

Με Εντολή Υπουργού 
Ο Διευθυντής κ.α.α. 

Π. ΑΘΑΝΑΣΑΚΟΠΟΥΛΟΥ 

- + . · — 

Αριθ. πρωτ. Β2/β 827/φ. 20 (2) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την κατασκευή του αυτοκ/δρόμου Αθήνας- Λαμίας, τμήμα 
Ασωπός- Διόδια, από τον ανισόπεδο Ημικόμβο Οινόης μέχρι τα διό¬ 
δια Σχηματαρίου (χ.θ. 57+680 έως 59+345). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με 1) τα άρθρα 7 και 8 του Ν.Δ. 797/1971 «περί αναγκα 
στικών απαλλοτριώσεων» και 2) Την υπ’ αριθ. ΕΔ2α/ΟΙ/159/ 
Φ.2.2.1/17.12.86 απόφαση του Υπουργού Περ/ντος, Χωρ. και Δ.Ε. 
«περί μεταβιβάσεως αρμοδιοτήτων στο Γεν. Γραμματέα και Προϊστα¬ 
μένους Δ/νσεων (Εγκ. 153) ΦΕΚ 884/Β / 17.12.85 γνω¬ 
στοποιούμε: 

Σε όσους έχουν ή διεκδικούν δικαιώματα κυριότητας σε ακίνητα που 
απαλλοτριώθηκαν αναγκαστικά με την αριθμ. Π. 794/204/10.2.86 
κοινή απόφαση των Υπουργών Οικονομικών και Δημ. Εργων (ΦΕΚ 
182/86 τ. Δ) για την κατασκευή του αυτοκινητοδρόμου Αθήνας- 
Λαμίας τμήμα Ασωπός- Διόδια από ανισόπεδο Ημικόμβο Οινόης μέχρι 
τα Διόδια Σχηματαρίου (χ.θ. 57/680 έως χ.θ. 59/345). 

β) Τους ενυποθήκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα 
που καθορίστηκε με την 29/1987 απόφαση του Μον. Πρωτοδικείου 
Θήβας έχει παρακατατεθεί στο Ταμείο Παρ/κών και Δανείων Γραφ. 
Παρ/κών Θήβας. Σχετικά έχει εκδοθεί το αριθ. 19374/19.5.87 
γραμμάτιο σύστασης παρακαταθήκης ποσού δρχ. εβδομήντα εννέα εκα- 
τομυρίων τετρακοσίων δέκα οκτώ χιλιάδων οκτακόσιων τριάντα τεσσά- 

ρων (79.418.834). 

Η αποζημίωση θα αποδοθεί στα πρόσωπα που θα αναγνωριστούν 
δικαιούχοι με τη νόμιμη διαδικασία. 

Η ανακοίνωση αυτή να δημοσιευτεί στην Εφημερίδα της Κυβέρνη¬ 
σης. 

Αθήνα, 25 Μαϊου 1987 
Με Εντολή Υπουργού 
Ο Διευθυντής κ.α.α. 

Π. ΑΘΑΝΑΣΑΚΟΠΟΥΛΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 3 ) 

Μεταβίβαση αρμοδιοτήτων πολεοδομικών εφαρμογών στο δήμο Μεσο¬ 
λογγίου (Ν. Αιτωλοακαρνανίας)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις της παραγρ. 3 του άρθρου 61 του Ν. 947/1979 
(ΦΕΚ 169/Α/79). 

2. Τις διατάξεις του Ν. 1337/1983 (ΦΕΚ 33/Α) και ειδικότερα το 
άρθρο 34. 

3. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 καθώς και του άρθρου 4 του Π.Δ. 137/1986 (ΦΕΚ 51/Α/ 
86 ). 

4. Την υπ’ αρ. 9929/16.2.87 κοινή απόφαση του Πρωθυπουργού 
και Υπουργού Εσωτερικών «Μεταβίβαση αρμοδιοτήτων στον Υφυ¬ 
πουργό Εσωτερικών» (ΦΕΚ 90/Β/19.2.87). 

5. Τη σχετική πρόταση του δήμου Μεσολογγίου (Ν. Αιτωλ/νίας) που 
διατυπώθηκε στις υπ’ αρ. 192/1985 και 10/1986 αποφάσεις του 
δημοτικού συμβουλίου και το γεγονός ότι όπως διαπιστώνεται από την 
απόφαση 10/1986 του δημοτικού συμβουλίου υπάρχει δυνατότητα 
οργάνωσης στο δήμο Μεσολογγίου κατάλληλης Τεχνικής Υπηρεσίας 
μέχρι την έναρξη ισχύος του παρόντος διατάγματος. 

6. Τις υπ’ αριθ. 861/1985 και 781/1986 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων'Εργων και Υφυπουργού Εσωτερικών, απο¬ 
φασίζουμε: 

Άρθρο 1. 

Μεταβιβάζεται στο δήμο Μεσολογγίου (Αιτωλοακαρνανίας) και για 
την περιφέρειά του, η άσκηση όλων των αρμοδιοτήτων της Πολεοδομι- 
κής Υπηρεσίας του Υπουργείου Περιβάλλοντος, Χωροταξίας και Δημο- 
σίων'Εργων που αναφέρεται στο άρθρο 27 παράγρ. 1 του Ν. 1577/85 
«Γενικός Οικοδομικός Κανονισμός» (ΦΕΚ 210/Α) και στο άρθρο 2 του 
Π. Δ/τος της 3.9.1983 όπως ισχύει (ΦΕΚ 394/Δ) και ειδικότερα: 

α) Έκδοσης οικοδομικών αδειών σύμφωνα με το άρθρο 22 του Ν. 
1577/1985. 

β) Εφαρμογής της διαδικασίας χαρακτηρισμού και κατεδάφισης 
αυθαιρέτων κατασκευών, επιβολής προστίμου, ειδικής εισφοράς και 
κάθε άλλης σχετικής ενέργειας σύμφωνα με τα άρθρα 17 και 18 του Ν. 
1337/83 και τις διατάξεις των Π. Δ/των της 5/7-12/7/1983 (ΦΕΚ 
291/Δ) και 3/9-8/9/1983 (ΦΕΚ 393/Δ), όπως ισχύουν. 

γ) Επιβολής των διοικητικών ποινών προστίμου που προβλέπονται 
από το άρθρο 60 του Ν. 947/1979 και ειδικότερα από την περίπτωση 
β της παραγράφου 1. 

δ) Εφαρμογής της διαδικασίας διατήρήσης ή κατεδάφισης κτισμά- 
των ή κατασκευών σύμφωνα με τις διατάξεις των παραγράφων 7 και 
8.5. του άρθρου 8 και της παραγράφου 8 του άρθρου 9 του Ν. 1512/ 
1985 (ΦΕΚ 4/Α). 

Άρθρο 2. 

1. Στον ίδιο δήμο και για την περιφέρειά του μεταβιβάζονται επίσης 
οι αρμοδιότητες για την σύμφωνα με το άρθρο 32 και επόμενα του Ν. 
Δ/τος της 17.7.1923, κατάρτιση και έκδοση πράξεων αναλογισμού, 
προσκύρωσης και τακτοποίησης οικοπέδων, εκτός από τις περιπτώσεις 
που τη διάνοιξή των οδών επισπεύδει το Δημόσιο σύμφωνα με το άρθρο 
5 του Ν. 653/1977 (ΦΕΚ 214/Α). 

Στις περιπτώσεις ενστάσεων για τις πιο πάνω πράξεις αποφασίζει ο 
αρμόδιος νομάρχης, σύμφωνα με τις ισχύουσες διατάξεις. 

2. Ο ίδιος δήμος προβαίνει σε όλες τις υλικές και διαπιστωτικές ενέρ¬ 


γειες, που απαιτούνται για την εφαρμογή στο έδαφος των σχεδίων 
πόλεως, σύμφωνα με τις ισχύουσες διατάξεις. * 

Άρθρο 3. 

1. Στον ίδιο δήμο και στην περιφέρειά του μεταβιβάζονται επίσης 
όλες οι αρμοδιότητες σύνταξης εκθέσεων και αναθεώρησης αυτών στις 
περιπτώσεις επικινδύνων οικοδομών, σύμφωνα με το από 13 / 
22.4.1929 Π. Δ/γμα «περί επικινδύνων οικοδομών». Εξαιρούνται οι 
περιπτώσεις του άρθρου 7 του πιο πάνω Δ/τος για την κατάρτιση εκθέ¬ 
σεων επικινδύνως ετοιμόρροπων κατασκευών. 

2. Στην επιτροπή του άρθρου 7 του πιο πάνω Δ/τος μπορούν να συμ¬ 
μετέχουν και μηχανικοί της τεχνικής υπηρεσίας του δήμου. 

3. Για τη σύνταξη έκθεσης, την αναθεώρησή της, την υποβολή και 
κρίση ενστάσεων, σύμφνα με την παράγραφο 1 του παρόντος άρθρου, 
εφαρμόζονται ανάλογα οι διατάξεις του &πό 13/22.4.1929 Π. Δ/τος. 

Άρθρο 4. 

1. Στον ίδιο δήμο περιέρχεται το σύνολο των προστίμων της περί¬ 
πτωσης γ της παραγράφου 1 του άρθρου 1 του παρόντος. 

2. Περιέρχονται, επίσης, τα σαράντα εκατοστά (0,40) του προϊόντος 
της κρατήσεως που προβλέπεται από την παράγραφο 3 του άρθρου 2 
του ΚΗ/1947 ψηφίσματος. 

Άρθρο 5. 

1. Οι αρμοδιότητες που μεταβιβάζονται στο δήμο Μεσολογγίου 
(Αιτωλοακαρνανίας) με το παρόν διάταγμα ασκούνται από τήν τεχνική 
υπηρεσία του. 

2. Ο προϊστάμενος της πιο πάνω τεχνικής υπηρεσίας, όταν ασκεί τις 
αρμοδιότητες που μεταβιβάζονται, έχει όλες τις αρμοδιότητες που οι 
σχετικές κείμενες διατάξεις προβλέπουν για προϊστάμενο «Γραφείο 
Νομομηχανικού» ή «Σχεδίου πόλεως» ή «Πολεοδομικής Αρχής» και 
«Επιθεωρητού Δημοσίων'Εργων». 

3Όπου απαιτείται γνώμη «Αρχιτεκτονικής Επιτροπής» κατά την 
άσκηση των πιο πάνω αρμοδιοτήτων, αυτή παρέχεται από την αρμόδια 
κατά τόπο Επιτροπή Πολεοδομικού και Αρχιτεκτονικού Ελέγχου 
(Ε.Π.Α.Ε) του Υπουργείου Περιβάλλοντος, Χωροταξίας και Δημοσίων 
Έργων. 

Άρθρο 6. 

1. Με την επιφύλαξη των αρμοδιοτήτων που έχουν σύμφωνα με τις 
ισχύουσες σχετικές διατάξεις οι δημοτικές ή κοινοτικές αρχές, στην 
τεχνική υπηρεσία του δήμου, ο Υπουργός Περιβάλλοντος, Χωροταξίας 
και Δημοσίων’Εργων και ο αρμόδιος νομάρχης μπορούν πάντοτε με τα 
όργανα που ορίζονται απ’ αυτούς, να ασκήσουν επιθεώρηση στην 
τεχνική υπηρεσία του δήμου για τις αρμοδιότητες που μεταβιβάζονται 
με το παρόν διάταγμα. 

2. Η έκθεση επιθεώρησης διαβιβάζεται πάντοτε στο Υπουργείο Περι¬ 
βάλλοντος, Χωροταξίας και Δημοσίων'Εργων, στο νομάρχη και στο 
δήμαρχο ο οποίος είναι υποχρεωμένος να την ανακοινώσει στο δημοτικό 
συμβούλιο. 

Άρθρο 7. 

1. Διαδικασίες οι οποίες έχουν αρχίσει και αφορούν αρμοδιότητες που 
μεταβιβάζονται με το παρόν διάταγμα και οι οποίες εκκρεμούν την 
ημέρα έναρξης ισχύος του, στην Πολεοδομική Υπηρεσία ή σε συμβούλιο 
ή σε επιτροπές κλπ συνεχίζονται και τελειώνουν από την ίδια υπηρεσία, 
με τη διαδικασία που ισχύει μέχρι την ημέρα έναρξης ισχύος του παρό¬ 
ντος διατάγματος. 

2. Στο πρώτο στάδιο εφαρμογής του παρόντος από την τεχνική υπη¬ 
ρεσία του δήμου, οι αρμόδιες κρατικές υπηρεσίες παρέχουν κάθε βοή¬ 
θεια σ’ αυτή για την καλύτερη άσκηση των αρμοδιοτήτων που μεταβι¬ 
βάζονται. 

Άρθρο 8. 

Η ισχύς του παρόντος διατάγματος αρχίζει έναν μήνα από τη δημο¬ 
σίευσή της στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων'Εργων 
αναθέτουμε τη δημοσίευση και εκτέλεση του παρόντος διατάγματος. 
Αθήνα, 15 Μαΐου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

ΒΑΣΙΛΗΣ ΠΑΠΑΓΙΑΝΝΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 31252/1530 (4) 

Σύσταση, σύνθεση και λειτουργία Επιτροπών Πολεοδομικού και Αρχι¬ 
τεκτονικού Ελέγχου (Ε.Π.Α.Ε.). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: Τις διατάξεις της παραγράφου 3 του άρθρου 3 
του Ν. 1577/1985 (ΦΕΚ 210/85 τ. Α), αποφασίζουμε: 

Άρθρο 1. 

Πρωτοβάθμια Ε.Π.Α.Ε. 

1. Σύσταση: 

Συνιστάται πρωτοβάθμια Επιτροπή Πολεοδομικού και Αρχιτεκτονι¬ 
κού Ελέγχου (Ε.Π.Α.Ε.) σε κάθε Δ/νση Πολεοδομίας, Τμήμα Πολεο¬ 
δομία και Πολεοδομικών Εφαρμογών καθώς και σε κάθε Πολεοδομικό 
Γραφείο του Υπουργείου. Όπου λόγω ειδικών συνθηκών και κυρίως 
λόγω ελλείψεως αρχιτεκτόνων δεν είναι δυνατή η συγκρότηση 
Ε.Π.Α.Ε. σε Πολεοδομικό Γραφείο, επιλαμβάνεται η Ε.Π.Α.Ε. του 
αντίστοιχου Τμήματος Πολεοδομίας και Πολεοδομικών Εφαρμογών ή 
η Ε.Π.Α.Ε. της Δ/νσης Πολεοδομίας του Νομού. 

Για τη συνδρομή των «ειδικών συνθηκών» εκδίδεται διαπιστωτική 
απόφαση του οικείου νομάρχη. 

2. Σύνθεση. 

Η Ε.Π.Α.Ε. αυτή είναι τετραμελής και αποτελείται: 

α) Από έναν (1) υπάλληλο αρχιτέκτονα της οικείας Δ/νσης Πολεοδο¬ 
μίας ή του οικείου Τμήματος Πολεοδομίας και,Πολεοδομικών Εφαρμο¬ 
γών ή του οικείου Πολεοδομικού Γραφείου,ως προέδρου με τον αναπλη- 
τωτή του. 

β) Από έναν (1) αρχιτέκτονα υπάλληλο ΟΤΑ, εκπρόσωπο της οικείας 
ΤοπικήςΈνωσης δήμων και κοινοτήτων (ΤΕΔΚ) του νομού, που έχει 
έδρα η πολεοδομική υπηρεσία με τον αναπληρωτή του. 

γ) Από έναν (1) αρχιτέκτονα εκπρόσωπο του Τεχνικού Επιμελητη¬ 
ρίου Ελλάδος (Τ.Ε.Ε.) με τον αναπληρωτή του. 

δ) Από έναν (1) αρχιτέκτονα εκπρόσωπο του Συλλόγου Αρχιτεκτό¬ 
νων Διπλωματούχων Ανωτάτων Σχολών (ΣΑΔΑΣ) ή του τοπικού συλ- 
λόγου αρχιτεκτόνων, όπου υπάρχει, με τον αναπληρωτή του. 

3. Συγκρότηση: 

Ο πρόεδρος και τα μέλη των επιτροπών ορίζονται με απόφαση του 
οικείου Νομάρχη. 

Οι ως άνω εκπρόσωποι του ΤΕΕ, του ΣΑΔΑΣ ή του τοπικού συλλό¬ 
γου αρχιτεκτόνων και της ΤΕΔΚ προτείνονται από τους οικείους φορείς, 
ύστερα από πρόσκληση του Νομάρχη. 

4. Εμπειρία: 

Τα μέλη της πρωτοβάθμιας ΕΠΑΕ πρέπει να διαθέτουν εμπειρία 
τουλάχιστον 6 χρόνων από την κτήση άδειας άσκησης του επαγγέλμα¬ 
τος ή διάκριση (τουλάχιστον «έπαινο») σε πανελλήνιο αρχιτεκτονικό δια¬ 
γωνισμό, ανεξάρτητα από το χρόνο κτήσης άδειας άσκησης επαγγέλμα¬ 
τος. 

5. Λειτουργία: 

Γραμματέας της επιτροπής με τον αναπληρωτή του ορίζεται με την 
παραπάνω απόφαση, υπάλληλος της οικείας Δ/νσης Πολεοδομίας ή του 
Τμήματος Πολεοδομίας και Πολεοδομικών Εφαρμογών ή του Πολεο- 
δομικού Γραφείου. 

Η επιτροπή είναι σε απαρτία, όταν παρευρίσκονται τρία (3) τουλάχι¬ 
στον μέλη, από τα οποία υποχρεωτικά ο πρόεδρος ή ο αναπληρωτής 
του. 

Η απόφαση λαμβάνεται κατά πλειοψηφία. Σε περίπτωση ισοψηφίας, 
υπερισχύει η ψήφος του προέδρου. 

6. Αρμοδιότητες: 

Η πρωτοβάθμια ΕΠΑΕ ασκεί έλεγχο στις παρακάτω περιπτώ¬ 
σεις:* 

α) Για μερική ή ολική κατεδάφιση, επισκευή, προσθήκη και κάθε 
είδους οικοδομική εργασία για κτίρια που βρίσκονται σε ιστορικά κέντρα 
πόλεων, σε παραδοσιακούς οικισμούς ή παραδοσιακά κτίρια που έχουν 
κηρυχθεί διατηρητέα με απόφαση του Υπουργείου Περιβάλλοντος, 
Χωροταξίας και Δημοσίων Έργων. 

Ο έλεγχος σε αυτές τις περιπτώσεις είναι αναγκαίος ακόμα και για 
κατασκευές ή εργασίες που δεν απαιτείται έκδοση οικοδομικής άδειας. 


β) Για μερική ή ολική κατεδάφιση, επισκευή ή προσθήκη σε κάθε κτί¬ 
ριο, που κατά την κρίση της πολεοδομικής υπηρεσίας μπορεί να χαρα¬ 
κτηριστεί διατηρητέο ή βρίσκεται σε άμεση σχέση με κτίριο που έχει 
κηρυχθεί διατηρητέο. 

γ) Για κατασκευές σε οικισμούς που έχουν χαρακτηριστεί με από¬ 
φαση Νομάρχη, σύμφωνα με το από 24.4.1985 Π. Δ/γμα (ΦΕΚ 
181/Δ), όπως τροποποιήθηκε με τα από 20.8.85 (ΦΕΚ 414/Δ) και 
από 14.2.87 (ΦΕΚ 133/Δ) Π. Δ/γματα, ως αξιόλογοι ή ενδιαφέρο¬ 
ντες, ανεξάρτητα από τα λοιπά χαρακτηριστικά τους. 

δ) Για κτίρια εκτός σχεδίου που ανεγείρονται κατά μήκος εθνικών και 
επαρχιακών οδών ή κατά μήκος δημοτικών ή κοινοτικών οδών που 
οδηγούν σε αρχαιολογικούς χώρους ή σε ζώνη 500 μ. από τη θάλασσα. 

ε) Για κτίρια που έχουν όψη σε αρχαιολογικούς χώρους σε μνημεία η 
ανεγείρονται σε οικόπεδα που έχουν άμεση σχέση με διατηρητέο κτίσμα. 

στ) Για κτίρια, που έχουν όψη σε πλατείες, σε δρόμους πλάτους μεγα¬ 
λύτερου ή ίσου των 20 μ. ή ανεγείρονται σε δρόμους με στοές και σε δρό¬ 
μους και σε ζώνες ιδιαίτερης για την πόλη σημασίας κατά την κρίση της 
αρμόδιας πολεοδομικής υπηρεσίας. 

ζ) Για κτρίια, που έχουν όψη σε παραλιακές οδούς, εγκεκριμένες ή 
όχι, σε άλση ή σε χώρους που έχουν καθοριστεί από·το ρυμοτομικό σχέ¬ 
διο σαν «πράσινο», σε περιοχές που έχουν χαρακτηρισθεί σαν «ιδιαίτερου 
φυσικού κάλλους» ή βρίσκονται μέσα σε αυτές, 
η) Για όλα τα ειδικά κτίρια. 

θ) Για διαμορφώσεις πλατειών, πεζοδρόμων, ελεύθερων χώρων και 
για κάθες είδους αντικείμενα ή στοιχεία που τοποθετούνται σε κοινόχρη¬ 
στους χώρους, είτε η κατασκευή απαιτεί οικοδομική άδεια είτε, όχι, 
εκτός από τις περιπτώσεις μελετών και έργων που συντάσσονται ή και 
εκτελούνται από τις αρμόδιες υπηρεσίες του Υπουργείου Περιβάλλο¬ 
ντος, Χωροταξίας και ΔημοσίωνΈργων. 

ι) Για κτίρια που ανεγείρονται σε ζώνες δόμησης που καθορίζονται σε 
εκτός σχεδίου περιοχές με ειδικά διατάγματα. 

ια) Για όλες τις περιπτώσεις που προβλέπονται από το Ν. 1577/85 
ή από ειδικές διατάξεις. 

ιβ) Για περιπτώσεις ένστασης κατά της κρίσης της αρμόδιας πολεο¬ 
δομικής υπηρεσίας που γίνεται σύμφωνα με την παρ. 1 του άρθρου 3 
του Ν. 1577/85 ή για όσες περιπτώσεις παραπέμπονται από την αρμό¬ 
δια πολεοδομική υπηρεσία. 

Άρθρο 2. 

Δευτεροβάθμια Ε.Π.Α.Ε. 

1. Σύσταση. 

Συνιστάται δευτεροβάθμια Επιτροπή Πολεοδομικού και Αρχιτεκτονι¬ 
κού Ελέγχου (ΕΠΑΕ), σε κάθε Διεύθυνση Οικισμού του Υπουργείου 
Περιβάλλοντος, Χωροταξίας και ΔημοσίωνΈργων. 

2. Σύνθεση: 

Η ΕΠΑΕ αυτή είναι πενταμελής και αποτελείται: 
α) Από έναν (1) αρχιτέκτονα υπάλληλο της οικείας Δ/νσης Οικισμού, 
ως προέδρου με τον αναπληρωτή του. 

β) Από έναν (1) αρχιτέκτονα υπάλληλο του Υπουργείου Πολιτισμού 
με τον αναπληρωτή του. 

γ) Από έναν (1) αρχιτέκτονα υπάλληλο Οργανισμού Τοπικής Αυτο¬ 
διοίκησης (ΟΤΑ) της περιφέρειας που έχει αρμοδιότητα η Δ/νση Οικι¬ 
σμού του Υπουργείου Περιβάλλοντος, Χωροταξίας και Δημοσίων 
Έργων ως εκπρόσωπο της ΚεντρικήςΈνωσης Δήμων και Κοινοτήτων 
Ελλάδας (ΚΕΔΚΕ) με τον αναπληρωτή του. 

δ) Από έναν (1) αρχιτέκτονα εκπρόσωπο του ΤΕΕ με τον αναπλη¬ 
ρωτή του. 

ε) Από έναν (1) εκπρόσωπο του ΣΑΔΑΣ με τον αναπληρωτή του 

3. Συγκρότηση: 

Ο Πρόεδρος, τα μέλη των επιτροπών και οι αναπληρωτές τους ορίζο 
νται με απόφαση του Υπουργού Περιβάλλοντος, Χωροταξίας και Δήμο 
σίων Έργων. 

Οι εκπρόσωποι του Υπουργείου Πολιτισμού, του ΟΤΑ, της ΚΕΔΚΕ 
του ΤΕΕ και του ΣΑΔΑΣ προτείνονται από τους οικείους φορείς, μετά 
από πρόσκληση της Δ/νσης Οικισμού του Υπουργείου Περιβάλλοντος, 
Χωροταξίας και ΔημοσίωνΈργων. 

4. Εμπειρία: 

Τα μέλη της δευτεροβάθμιας ΕΠΑΕ πρέπει να διαθέτουν εμπειρία 
τουλάχιστον 8 χρόνια από την κτήση άδειας άσκησης του επαγγέλμα¬ 
τος ή διάκριση (τουλάχιστον βραβείο) σε πανελλήνιο αρχιτεκτονικό δια¬ 
γωνισμό, ανεξάρτητα από το χρόνο κτήσης άδειας άσκησης επαγγέλμα- 

τος. 

5. Λειτουργία: 

Γραμματέας της επιτροπής και αναπληρωτής του ορίζεται με την 
παραπάνω απόφαση υπάλληλος της οικείας Δ/νσης Οικισμού του 
Υπουργείου Περιβάλλοντος, Χωροταξίας και Δημοσίων'Εργων. 

Η επιτροπή είναι σε απαρτία, όταν παρευρίσκονται τρία (3) μέλη του¬ 
λάχιστον από τα οποία υποχρεωτικά ο πρόεδρος ή ο αναπληρωτής του. 

Η απόφαση λαμβάνεται κατά πλειοψηφία. Σε περίπτωση ισοψηφίας 
υπερισχύει η ψήφος του προέδρου: 

6. Αρμοδιότητες: 

Η δευτεροβάθμια ΕΠΑΕ, ασκεί έλεγχο στις παρακάτω περιπτώ¬ 
σεις: 

α) Για κατασκευές που παραπέμπονται από τον Υπουργό Περιβάλλο¬ 
ντος, Χωροταξίας και Δημοσίων'Εργων προκειμένου να προστατευθεί 
το φυσικό ή το δομημένο περιβάλλον. 

β) Για κατασκευές που παραπέμπονται από τις πρωτοβάθμιες 
ΕΠΑΕ, εάν θεωρηθούν μείζονος ή υπερτοπικής σημασίας. 

γ) Για περιπτώσεις ένστασης κατά της απόφασης της πρωτοβάθμιας 
ΕΠΑΕ. 

δ) Για κτίρια - τύπους που θα τύχουν πολλαπλής εφαρμογής στην 
περιοχή αρμοδιότητας της δευτεροβάθμιας ΕΠΑΕ (λυόμενα, προκατα- 
σκευασμένα, ξύλινα περίπτερα κ.λπ.). Η έγκριση αυτή δεν αναιρεί την 
απαίτηση έγκρισης από την πρωτοβάθμια ΕΠΑΕ για κάθε συγκεκρι¬ 
μένη εφαρμογή του κτιρίου - τύπου. 

ε) Για την αξιολόγηση των μελετών που υποβάλλονται στη Δ/νση 
Οικισμού μετά από σχετική προκήρυξη σύμφωνα με τις διατάξεις του 
άρθρου 5 παράγρ. 2 του Ν. 1512/1985. 

Άρθρο 3. 

Διαδικασία ελέγχου μελετών. 

Ο έλεγχος των μελετών από τις Ε.Π.Α.Ε. ενεργείται σύμφωνα με τα 
παρακάτω: 

α) Οι αρμόδιες πολεοδομικές υπηρεσίες διαβιβάζουν στην ΕΠΑΕ τις 
μελέτες ύστερα από τον έλεγχο πληρότητας και εφαρμογής των πολεο- 
δομικών διατάξεων που ισχύουν. 

Εφόσον ο μελετητής το επιθυμεί μπορεί να γίνεται από την ΕΠΑΕ 
έλεγχος της μελέτης στο στάδιο της αρχιτεκτονικής μελέτης όπως αυτή 
προβλέπεται στο από 9.3.83 Π. Δ/γμα «περί τρόπου έκδοσης οικοδομι¬ 
κών αδειών και ελέγχου των ανεγειρομένων οικοδομών» (ΦΕΚ 
394/Δ), όπως ισχύει, ή ακόμη στο στάδιο της αρχιτεκτονικής προμελέ¬ 
της, όπως καθορίζεται στο Π. Δ/γμα 696/74 (ΦΕΚ 301/Α). 

β) Ο πρόεδρος ορίζει τακτές ημερομηνιές συνεδριάσεων της ΕΠΑΕ. 
Σε περίπτωση έκτακτης συνεδρίασης κλητεύονται τα μέλη της ΕΠΑΕ 
από τον πρόεδρο ή το γραμματέα, τρεις (3) τουλάχιστον μέρες πριν από 
τη συνεδρίαση. 

Η ΕΠΑΕ συνεδριάζει τουλάχιστον κάθε 15 ημέρες, 
γ) Η συζήτηση θέματος στην ΕΠΑΕ μπορεί να αναβληθεί μέχρι 30 
μέρες το πολύ για να προσκομιστούν συμπληρωματικά στοιχεία πέρα 
από τα απαιτούμενα σύμφωνα με τις κείμενες διατάξεις ή να διενεργηθεί 
αυτοψία. 

δ) Οι ενδιαφερόμενοι έχουν το δικαίωμα να παρίστανται στη συνε¬ 
δρίαση της ΕΠΑΕ για να εκθέσουν τις απόψεις του, όχι όμως κατά τη 
λήψη της απόφασης. 

ε) Κατά του αρχιτεκτονιού και πολεοδομικού ελέγχου που ασκείται 
από την πολεοδομική υπηρεσία σύμφωνα με τη παράγρ. 1 του άρθρου 3 
του Ν. 1577/85 δύναται να υποβάλλεται ένσταση στην πρωτοβάθμια 
ΕΠΑΕ, που κατατίθεται στην αρμόδια πολοεοδομική υπηρεσία μέσα σε 
προθεσμία 30 ημερών από τη διενέργεια του ελέγχου. 

Κατά της απόφασης της πρωτοβάθμιας ΕΠΑΕ δύναται να υποβάλ¬ 
λεται ένσταση στη δευτεροβάθμια ΕΠΑΕ, μέσα σε προθεσμία 30 ημε¬ 
ρών από την έκδοσή της. Η ένσταση κατατίθεται στην αρμόδια πολεοδο¬ 
μική υπηρεσία που διαβιβάζει το σχετικό φάκελλο στην αρμόδια Δ/νση 
Οικισμού. Η απόφαση της δευτεροβάθμιας ΕΠΑΕ είναι οριστική. 


στ) Η τυχόν απορριπτική απόφαση της ΕΠΑΕ πρέπει να αιτιολογεί¬ 
ται με σαφήνεια. Η αιτιολογία καταχωρείται με λεπτομέρειες στο σχε¬ 
τικό πρακτικό συνεδρίασης. 

ζ) Ο έλεγχος κάθε μελέτης από την ΕΠΑΕ δεν επιτρέπεται να αναιρεί 
τη δυνατότητα εξάντλησης του συντελεστή δόμησης του οικοπέδου. 

η) Οι μελέτες ελέγχονται από τις ΕΠΑΕ με βάση την αρχιτεκτονική 
άποψη που επέλεξε ο μελετητής και ο έλεγχος αφορά τη σωστή και ολο¬ 
κληρωμένη έκφρασή της. 

Άρθρο 4. 

Κατάργηση Ε.Π.Α.Ε. 

Από τη εκδόαεως των αποφάσεων συγκροτήσεως των πρωτοβαθ¬ 
μίων και δευτεροβαθμίων ΕΠΑΕ, καταργούνται οι αντίστοιχες ΕΠΑΕ 
που λειτουργούν. 

Άρθρο 5. 

Ισχύς. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 20 Μαΐου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ, · 

ΑΠΟΣΤ. ΚΑΚΛΑΜΑΝΗΣ 

-] ΕΣΩΤΕΡΙΚΩΝ 

_ ΕΜΜ. ΠΑΠΑΣΤΕΦΑΝΑΚΗΣ 

ΠΕ ΡΙΒ/ΝΤΟΣ ΧΩ Ρ/ΞΙΑΣ & ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 
-♦-— 

Αριθ. 31251/1528 (5) 

Αναστολή οικοδομικών εργασιών και χορήγησης οικοδομικών αδειών 

σε εκτός του εγκεκριμένου ρυμοτομικού σχεδίου περιοχή του Δήμου 

Κω (Ν. Δωδεκανήσου). 

Ο ΥΠΟΫΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 8 παρ. 2 
όπως η παράγραφος αυτή προστέθηκε με το άρθρο 1 του Ν. 551/77 
(ΦΕΚ 68/Α). 

2. Τις διατάξεις του Ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

3. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

4. Την υπ’ αρ. 3564/69/6.2.87 απόφαση του Υπουργού Περιβάλ¬ 
λοντος, Χωροταξίας και Δημοσίων’Εργων (ΦΕΚ 78/Β). 

5. Την υπ’ αριθ. 60/1987 γνωμοδότηση του δημοτικού συμβουλίου 
Κω, αποφασίζουμε: 

1) Αναστέλλονται για τρεις (3) μήνες οι οικοδομικές εργασίες και η 
χορήγηση οικοδομικών αδειών στην εκτός του εγκεκριμένου ρυμοτομι¬ 
κού σχεδίου περιοχή του δήμου Κω (Ν. Δωδεκανήσου), όπως η περιοχή 
φαίνεται με μπλε γραμμή στο σχετικό πρωτότυπο διάγραμμα σε κλί¬ 
μακα 1:5000 που έχει θεωρηθεί από τον Προϊστάμενο της Δ/νσης 
Πολεοδομικών Εφαρμογών με την υπ’ αριθ. /1987 πράξη του και που 
συνοπτικό του αντίτυπο δημοσιεύεται με την απόφαση αυτή! 

2) Εξαιρούνται της αναστολής οικοδομικές εργασίες κτιρίων των 
οποίων έχει αποπερατωθεί τουλάχιστον ο φέρων οργανισμός του ισο¬ 
γείου. 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 19 Μαΐου 1987 
Με εντολή Υπουργού 
Ο Γενικός Γραμματέας 
ΑΛΕΚΟΣ ΠΑΝΤΑΖΗΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. Οικ.27150/1798 (6) 

Χαρακτηρισμός ως διατηρητέων τεσσάρων (4) κτιρίων που βρίσκονται 

στον οικισμό Διστόμου του Νομού Βοιωτίας και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και 
Περιβάλλοντος (ΦΕΚ 767/Β) και ειδικότερα το άρθρο 5, όπως τροπο¬ 
ποιήθηκε με την υπ’ αριθ. 28112/356/17.4.1985 όμοια απόφαση 
(ΦΕΚ 205/Β/85). 

3. Την από 9.10.1986 αιτιολογική έκθεση και την από 25.2.1986 
εισήγηση της Δ/νσης Παραδοσιακών Οικισμών και Περιβάλλοντος 
(Τ7). 

4. Την από 3.11.86 απάντηση του Νικολάου Κελερμένου, την από 
20.11.86 απάντηση του Λουκά Ζακα, την από 1.11.86 απάντηση των 
Λουκά Βασιλείου και Γεωργίου Βασιλείου, την από 13.11.86 απά¬ 
ντηση του Παναγιώτη Σφουντούρη, την από 13.11.86 απάντηση του 
Ιωάννη Καστρίτη, την από 13.11.86 απάντηση του Ιωάννη Σφου¬ 
ντούρη, τις από 13.11.86 και 17.11.86 απαντήσεις των Αναστασίου 
Παπανικολάου, Παναγιώτη Παπανικολάου, και Λουκά Παπανικολάου 
και την παρέλευση της προθεσμίας που ορίζεται από τις διατάξεις του 
άρθρου 4 (παρ. 2) του Ν. 1577/1985 (ΦΕΚ 210/Α) χωρίς να περιέλ¬ 
θουν στην Δ/νση Παραδοσιακών Οικισμών και Περιβάλλοντος τυχόν 
ατνιρρήσεις των λοιπών ενδιαφερομένων, αποφασίζουμε: 

1. Χαρακτηρίζονται ως διατηρητέα τέσσερα (4) κτίρια που βρίσκο¬ 
νται στον οικισμό Διστόμου του Νομού Βοιωτίας όπως αυτά αναφέρο- 
νται αριθμημένα με αύξοντα αριθμό 1 μέχρι 4 στον παρακάτω πίνακα 
και είναι σημειωμένα με σκιαγράφιση και τον αντίστοιχο αύξοντα 
αριθμό στο σχετικό πρωτότυπο τοπογραφικό διάγραμμα σε κλίμακα 
1:5000 που Θεωρήθηκε από τον Προϊστάμενο της Δ/νσης Πολεοδομι- 
κών Εφαρμογών με την υπ’ αρ. 27150/1987 πράξη του και που συνο¬ 
πτικό του αντίτυπο δημοσιεύεται με την παρούσα απόφαση. 

ΠΙΝΑΚΑΣ ΚΤΙΡΙΩΝ 

1. Κτίριο στο Ο.Τ. 18, φερόμενο ως ιδιοκτησία Νικολάου Κελέρμε- 
νου. 

2. Κτίριο στο Ο.Τ. 67, επί της οδού Οσίου Λουκά, φερόμενο ως ιδιο¬ 
κτησία Λουκά Ζάκα. 

3. Κτίριο στο Ο.Τ. 56, επί της οδού Οσίου Λουκά, φερόμενο ως ιδιο¬ 
κτησία Λουκά Βασιλείου και Γεωργίου Βασιλείου. 

4. Κτίριο στο Ο.Τ. 76, επί της οδού Οσίου Λουκά, φερόμενο ως ιδιο¬ 
κτησία Αργυρίου Καΐλη. 

2· Ως διατηρητέο χαρακτηρίζετι το εκάστοτε κτίριο, καθώς και οι 
ενερμονιζόμενες με αυτό μεταγενέστερες προσθήκες, όχι όμως και τα 
πάσης φύσης καθ’ ύψος ή κατ’ επέκταση υπάρχοντα προσκτίσματα, που 


αλλοιώνουν το αρχικό κτίριο. Ο καθορισμός των προσκτισμάτων που 
αλλοιώνουν το αρχικό κτίριο πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροή τόσο των επι μέρους αρχιτεκτονικών 
ή καλλιτεχνικών διακοσμητικών στοιχείων τους, όσο και του κτιρίου 
συνολικά, πλην εκείνων των προσκτισμάτων ή των στοιχείων των κτι¬ 
ρίων για τα οποία η Επιτροπή Πολεοδομικού και Αρχιτεκτονικού Ελέγ¬ 
χου γνωμοδοτεί ότι αλλοιώνουν το αρχικό κτίριο και εγκρίνει την αφαί¬ 
ρεσή τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση στον φέροντα οργανισμό καθώς και η εσωτερική διαρρύθμιση 
των κτιρίων που χαρακτηρίζονται ως διατηρητέα εφόσον δεν αλλοιώνε¬ 
ται ο γενικός αρχιτεκτονικός χαρακτήρας του κτιρίου και δε θίγονται τα 
διατηρητέα στοιχεία του. 

5. α. Αιτήσεις για ανέγερση νέων κτιρίων στα οικόπεδα που υπάρχουν 
διατηρητέα κτίρια και για προσθήκες στα διατηρητέα κτίρια, αποστέλ- 
λονται από την Πολεοδομική Υπηρεσία στην αρμόδια Υπηρεσία του 
Υπουργείου Περιβάλλοντος, Χωροταξίας και Δημοσίων Έργων με 
γνώμη της ΕΠΑΕ, για ειδικές ρυθμίσεις σύμφωνα με το άρθρο 4 παρ. 2 
του Ν. 1577/85 περί ΓΟΚ εφόσον δεν παραβλάπτεται το διατηρητέο 
κτίριο και ο χώρος που το περιβάλλει. 

β. Κατ’ εξαίρεση από το προηγούμενο εδάφιο και μετά από σύμφωνη 
γνώμη της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ) επιτρέπονται προσθήκες κατ’ επέκταση περιοσμένων διαστά¬ 
σεων στα διατηρητέα κτίρια εφόσον κρίνονται απαραίτητες για τη λει¬ 
τουργική εξυπηρέτηση του κτιρίου. 

6. α. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στα χαρακτηριζόμενα ως διατηρητέα κτίρια. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για τυχόν χρήση των χώρων των κτιρίων. 

β. Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων έστω και αν τοποθετούνται μέσα στις προθήκες 
έχουν χρώμα λευκό ή'κίτρινο, σταθερό και συνεχές και αποτελούνται 
από μεμονωμένα στοιχεία, γράμματα, αριθμούς. 

7. Για οποιαδήποτε οικοδομική εργασία στο εξωτερικό και εσωτερικό 
των διατηρητέων κτιρίων και στο χώρο που τα περιβάλλει καθώς και 
για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 10 Απριλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 



Γ 27/5ο/θ7 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 









